**EJL KOHTUNIKE KOGU LAIENDATUD KOOSSEISUGA**

**JUHATUSE KOOSOLEK**

**13.11.2019**

**TOIMUMISKOHT: Restoran Viktoria, Keevise 6, Ülemiste Tallinn**

**AEG: 13**. **novembril 2019.a. kl 15.00 – 16.30**

**OSALEJAD/Kutsutud:** Kaja Malts, Kaja Remmelgas, Anneli Sitska, Evelin Idarand, Raivo Rannamets, Mihkel Nanits, Raimo Ronimois, Pait Peri, Arbo Aasoja, Edgari Treier, Andres Jõessar ja Rein Solnask

**PUUDUJAD:** Lia Rannamets, Raivo Maimre

**PÄEVAKORD:**

1. Kohtunike hooaja 2019 tegemistest – R. Solnask, koosolek, informatiivne
2. 2020.a korraline kohtunike, treenerite ja võistluste korraldajate koolitus (1.-2. veebr 2020 Kääriku Spordikeskuses): ülesehitus, teemade ring/esinejad ja korraldusmeeskond – juhatus ja koosolek
3. Veebipõhise peakohtuniku aruande väljatöötamise edenemine – R. Solnask, P. Peri, M. Nanits ja koosolek
4. PK aruannete kvaliteet ja esitamistähtaegadest kinnipidamine, vt ka eelmise EJL juhatuse koosoleku (06.11, nr 31) 8.pp.; kohtunike kogu eelarve koostamise põhimõtted, kohtunike aktiivsustabeli koostamise/pidamise ajamäärade sätestamine – juhatus (R. Solnask) ja koosolek
5. Võimalused uute noorkohtunike kaasamiseks ja püüdlused olemasolevate tasemetõstmiseks; 2020.a. PK EJL kalendrisse määramise kokkulepe – juhatus ja koosolek
6. Muud päevakajalised teemad

**KOOSOLEKU KULG JA OTSUSED:**

* 1. Rein Solnask tegi ülevaate 2019 hooajast: EJL 2019 hooaja kalender sisaldas 101 võistlust, millest vaid 19 võistlust olid registreeritud 3. kategooriana. Sekretariaat oli sunnitud eemaldama EK-st erinevatel põhjustel 5 võistlust (2 BMX-krossi, 2 MNT- ja 1 MTB-ala võistluse, millest omakorda 2 olid markeeritud UCI kategooria võistlustena). Eriti kahju on UCI kategooria võistluse, Balti Keti Velotuuri, ärajäämine, mis oleks olnud meie rahvuslikele kohtunikele väga heaks kogemuste saamise proovikiviks. Tänaseks on veel 2 võistlust toimumata.
  2. Toimus arutelu 2020.a korralise kohtunike, treenerite ja võistluste korraldajate koolituse osas, ülesehituse struktuur jääb sarnaseks varasemate aastate omaga ja enamik teemade ringist võivad tsüklilisuse põhimõttel korduda.

***Otsustati:***

1. *programmi ülesehitusega eestvedajaks on Raimo ja organisatoorse poole eest vastutab Kaja M.*
2. *Ühe teemana pakuti välja sel aastal esimest korda toimunud Kiviõli MTB Fest – ettekande teeksid Janar ja Pait*
3. *Arvestada juba Jaani ja Mihkli poolt esitatud teemade kaasamist.* 
   1. Pait Peri koostas MNT kohtuniku kategooria tõstmiseks uue peakohtuniku aruande vormi (võttes aluseks UCI vormi), mida saaks kasutada 2020 toimuvatel 1 ja 2 kategooria võistlustel. Antud vormi osas tuli ka juba parandusettepanekuid:

* aruanne peaks olema võimalikult lihtne, aga samas informatiivne teemade suhtes, mida korraldaja saab parandada/kus esines probleeme jne. Lisaks peab alaküsimused (mis selgitavad punkti sisu, kui peaküsimuse peale liigud) tõlkima eesti keelde ja olema konkreetsemad.
* tabelis võiksid olla veel:
  + kohustuslikud load (KOV, Maanteeamet, PPA jm) korraldaja poolt esitatud
  + auhinnad vastavalt EJL reglemendile
  + selja- ja raaminumbrid
  + tulemuste kättesaadavus/kohtunike töö hindamine/suhted korraldajaga
  + võistluste side jms

Seoses muudatus(ettepaneku-)te sisseviimisega kaasata protsessi kindlasti ka Aivo Maripuu, sest see võib põhjustada valemite korrastamisvajadust.

***Otsustati*:***parandused viiakse uude aruande vormi sisse ja* *tutvustatakse* kõigile v*eebruari seminaril* – tutvustavad Jaan ja Mihkel.

* 1. Toimus arutelu peakohtuniku aruannete vajalikkusest, esitamise tähtaegadest kinni pidamisest ja korraldajaga eelarve osas eelneva kokkuleppe saavutamisest.

Meil pole seni kohtunike põhimääruses ega teistes dokumentides sätestatud peakohtuniku aruande esitamise tähtaega, kuid oleme sellest korduvalt siseringis ja ka koolitustel rääkinud, et aruande mõistlik esitamise ajaline kohustus on 1 nädala jooksul peale võistlust ja seda tehakse koos kohtunike kogu eelarve esitamisega. Viimane dokument peab olema korraldajaga varem kooskõlastatud. **Hiljuti täiustatud EJL kohtunike päevamäärade dokumendis said need jt puudu olevad lisatingimused sätestatud, vt EJL juhatuse koosoleku (06.11, nr 31) 8.pp.**

Mis juhtub, kui PK nendest ajatärminitest oma aruandluse esitamisel kinni ei pea:

* PK aruanne on esmane tagasiside korraldajale võistluse läbiviimise tasemest, milles saab PK viidata ka oma meeskonna toimimise tõhususele või ka vajakajäämistele.
* EJL-l ja kohtunike kogu juhatusel jääb saamata ülevaade üritusel osalenud kohtunike kogu koosseisust, mistõttu jääb arvestamata nende vabatahtliku kohtuniku hüvitise saamise fakt ja kohtunike osalusnäitaja aktiivsustabelis.
* EJL ei saa puuduvate PK aruande/kohtunike eelarve tõttu esitada korraldajale arvet, kuna kohtunike hüvitise andmed on teadmata.
* Ka nimetatud dokumentide esitamisega viivitamine põhjustab arve ebamõistlikult pika esitamise hilinemisega korraldajalt põhjendatud vastuseisu EJL-le arve tasumiseks.

**Eelarve koostamise põhimõtted:** et mitte korraldajat ära „hirmutada“eelarves toodud päevade arvu paisutamisega, siis peaks peakohtunik üles näitama mõistlikkust oma töökoormuse hindamisel. Selleks peab PK korraldajalt või ajavõtumeeskonnalt saama eelnevalt üsna täpse teabe oma ja/või peasekretäri töökohustuste kohta ning sellest ka eelarve koostamisel lähtuma. Samuti on teretulnud kõrgema kategooria kohtunikel näidata võistluse läbiviimisel madalamat kategooriat (nt UCI *ENC* kategooria kohtunik 2. kategooria üritusel taotleb EJL komissari kategooria hüvitist vms).

Motokohtunike poolt on juba ammu tõstatatud ülekohtuse ilmingu avaldumine sõidu-km-te hinna väärtuse osas, mis ei saa olla väiksem auto km hinnast.

**Kohtunike aktiivsustabeli koostamise/pidamise ajamäärade sätestamine.** Hooaja kokkuvõtte teeb kohtunike juhatus tavaliselt oktoobrikuu 3. nädala seisuga, sest sekretariaat soovib aegsasti tublimate nimed teada saada. Selleks ajaks on CX-sari tavaliselt alles „poole peal“.

E**ttepanek: kanda CX-võistlused kohtunike aktiivsuse arvestuses juba uude hooaega.**

***Otsustati:***

1. *kui peakohtunik pole tähtaegselt peakohtuniku aruannet esitanud, siis EJL`st talle kohtuniku hüvitist ei maksta. Evelin jälgib seda.*
2. *veel käimasolevad CX-võistlused kanda kohtunike aktiivsuse arvestuses uude hooaega. Käivitame selle skeemi alates 2019.a. sügisestest võistlustest, mis ei läinud 2019.a. arvestusse.*
   1. Uute noorkohtunike kaasamiseks tuleb suhelda klubidega - keda nad ise soovitavad - ja kaasata need noored juba veebruaris toimuvale seminarile. Juhatusel on ka varasemast teada paar kohtunikku (võib olla kedagi ka Motohundi pundist), kes on kunagi üles näidanud initsiatiivi ühineda kohtunikeperega, ka nemad tuleks kaasata talvisele koolitusseminarile.

***Otsustati -*** *Raimo saadab EJl kaudu klubidele kirja, mille sisuks oleks võimalike kohtunikutööst huvituvate isikute väljaselgitamine.*

Arutati PK määramist võistlustele.

***Otsustati* -** *kui EJL võistluste kalender on kinnitatud, saadab EJL Kohtunike Kogu juhatus potentsiaalsetele peakohtunikele pakkumise 10 soovitatavale võistlusele osalemiseks (sarnane UCI võistlustele kohtunike määramisele) ja kohtunikud saavad ise valida, kas osalevad või mitte. Veebruari seminari ajaks jääks siis võistluskalendri tabeli PK-ega sisustamise korrigeerimine.*

6. Muud teemad – arutati ühe kohtunike kogu liikme personaalküsimust, mis oli seotud tema käitumisega võistluste ajal. Kohtunik tegi sellest vestlusest omad järeldused ja lubas, et tulevikus enam sellised asjad ei kordu.

Protokollisid: K. Malts ja R. Solnask